ଆଜନ୍ମ ସାଇଟୋମେଗାଲୋଭାଇରସସଂକ୍ରମଣ

ଆଜନ୍ମ ସାଇଟୋମେଗାଲୋଭାଇରସ ( ସିସିଏମ‌ଭି ) ସଂକ୍ରମଣ ହେଉଛି ନବଜାତ ଶିଶୁଙ୍କର ସାଇଟୋମେଗାଲୋଭାଇରସ୍ (CMV) ସଂକ୍ରମଣ । ଅଧିକାଂଶ କ୍ଷେତ୍ରରେ (ପ୍ରାୟ ୯୦%) ଏହାର କୌଣସି ଲକ୍ଷଣ ନ ଥାଏ ।  କିଛି ଶିଶୁ ଛୋଟ ଆକାରରେ ଜନ୍ମ ହୁଅନ୍ତି। ଅନ୍ୟାନ୍ୟ ଲକ୍ଷଣ ମଧ୍ୟରେ ରାସ, ହଳଦିଆ ଆଖି, ବଡ଼ ଯକୃତ, ରେଟିନା ପ୍ରଦାହ କିମ୍ବା ବାତ ହୋଇପାରେ ।  ପ୍ରାୟ ୨୦% ରୋଗୀଙ୍କର ଜଟିଳତା ଘଟିଥାଏ ଯେଉଁଥିରେ ଶ୍ରବଣ କିମ୍ବା ଦୃଷ୍ଟି ଶକ୍ତି ହରାଇବା, ବିକାଶ ଅକ୍ଷମତା କିମ୍ବା ଏକ ଛୋଟ ମୁଣ୍ଡ ଅନ୍ତର୍ଭୁକ୍ତ ହୋଇପାରେ । 

ଜଣେ ମା ଗର୍ଭଧାରଣ ସମୟରେ ସାଇଟୋମେଗାଲୋ ଭୂରାଣୁ ସଂସ୍ପର୍ଶରେ ଆସିଲେ ଏହାକୁ ନିଜ ଗର୍ଭସ୍ଥ ଶିଶୁକୁ ଦେଇଥାଏ । ଏହି ରୋଗରେ ପୁନଃ ସକ୍ରିୟ କିମ୍ବା ପୁନଃ ସଂକ୍ରମଣ ଏହି ରୋଗର କାରଣ ହୋଇପାରେ, ପ୍ରଥମ ଥର ସଂକ୍ରମଣରେ ପ୍ରାୟ ୩୨% ଅଧିକ ବିପଦ ରହିଥାଏ । ପରବର୍ତ୍ତୀ ଗର୍ଭଧାରଣରେ ଯଦି ମା ସଂକ୍ରମିତ ହୁଏ ତେବେ ବିପଦ ସବୁଠାରୁ ଅଧିକ, ଯଦିଓ ପ୍ରାରମ୍ଭିକ ଗର୍ଭଧାରଣରେ ସଂକ୍ରମିତ ହେଲେ ଗୁରୁତର ରୋଗ ହେବାର ଆଶଙ୍କା ଅଧିକ ହୁଏ । ଅଧିକାଂଶ ସଂକ୍ରମିତ ଗର୍ଭବତୀ ମହିଳାଙ୍କର କୌଣସି ଲକ୍ଷଣ ନ ଥାଏ, କେତେକ ରୋଗୀଙ୍କର ଗ୍ରନ୍ଥି ଜ୍ୱର ଭଳି ଲକ୍ଷଣ ହୁଏ ।  ଜନ୍ମର ୩ ସପ୍ତାହ ପରେ ପରିସ୍ରା, ଲାଳ ଏବଂ ରକ୍ତ ପରୀକ୍ଷାଦ୍ୱାରା ରୋଗ ନିର୍ଣ୍ଣୟ କରାଯାଏ  ରକ୍ତ ପରୀକ୍ଷାରେ ଅଧିକ ଏଏଲଟି (ALT) କିମ୍ବା କମ୍ ପ୍ଲାଲେଟ୍ ପ୍ରକାଶ ପାଇପାରେ ।

ଉତ୍ତମ ରୂପେ ହାତ ଧୋଇଲେ ଏବଂ ଛୋଟ ପିଲାମାନଙ୍କର ଲାଳ କିମ୍ବା ପରିସ୍ରାକୁ ଛୁଇଁବା ଏଡ଼େଇ ଦେଲେ ସଂକ୍ରମଣର ସମ୍ଭାବନା କମିଯାଏ । ପ୍ରଭାବିତ ଶିଶୁମାନଙ୍କୁ ଛଅ ମାସ ପର୍ଯ୍ୟନ୍ତ ଭାଲଗାନିକ୍ଲୋଭିର  ଦେଲେ କିଛି ଲାଭ ହୋଇପାରେ, ଯଦିଓ ପାର୍ଶ୍ୱ ପ୍ରତିକ୍ରିୟା ହୋଇପାରେ ।  ଗାନିକ୍ଲୋଭିର ଏହାର ଅନ୍ୟ ଏକ ବିକଳ୍ପ । ପ୍ରଭାବିତମାନଙ୍କ ମଧ୍ୟରେ ରୁଟିନ୍ ଶ୍ରବଣ ଏବଂ ଦର୍ଶନ ପରୀକ୍ଷା କରିବାକୁ ସୁପାରିଶ କରାଯାଏ ।

ବିଶ୍ୱବ୍ୟାପୀ ଏହି ଅବସ୍ଥା ସାଧାରଣ ଅଟେ ଏବଂ ସମ୍ଭବତଃ କମ ରିପୋର୍ଟ ହୋଇଥାଏ । କାନାଡ଼ା, ଯୁକ୍ତରାଷ୍ଟ୍ର ଏବଂ ପଶ୍ଚିମ ୟୁରୋପରେ ଏହା ପ୍ରାୟ ୨୦୦ ଶିଶୁଙ୍କ ମଧ୍ୟରୁ ଜଣଙ୍କୁ ପ୍ରଭାବିତ କରୁଥିବା ଆକଳନ କରାଯାଇଛି ।  ସ୍ୱଳ୍ପ ଏବଂ ମଧ୍ୟମ ଆୟକାରୀ ଦେଶ ମାନଙ୍କରେ ଏହି ହାର ତିନି ଗୁଣ ଅଧିକ । ପ୍ରଭାବିତଙ୍କ ମଧ୍ୟରୁ ପ୍ରାୟ ୧% ମୃତ୍ୟୁ ଘଟିଥାଏ । ଏହ ଅବସ୍ଥା ପ୍ରଥମେ ୧୯୬୦ ଦଶକରେ ସ୍ପଷ୍ଟ ଭାବରେ ବର୍ଣ୍ଣନା କରାଯାଇଥିଲା;  ଯଦିଓ ସନ୍ଦେହଜନକ ମାମଲା ୧୯୩୦ ଦଶକରୁ ଘଟିଛି । ସ୍ୱଳ୍ପ ଏବଂ ମଧ୍ୟମ ଆୟ ଦେଶରେ ଅର୍ଥନୈତିକ ବୋଝ ଅଧିକ  ହେବା ଦେଖଯାଏ ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki